CELEX: 32016D1080
Language: da
Date: 2016-06-27 00:00:00
Title: Rådets afgørelse (EU) 2016/1080 af 27. juni 2016 om fastsættelse af den holdning, der skal indtages på Unionens vegne, til visse beslutninger, som skal vedtages inden for rammerne af Det Internationale Olivenråd (IOC)

5.7.2016   
            
            
               DA
            
            
               Den Europæiske Unions Tidende
            
            
               L 179/33
            
         RÅDETS AFGØRELSE (EU) 2016/1080
   af 27. juni 2016
   om fastsættelse af den holdning, der skal indtages på Unionens vegne, til visse beslutninger, som skal vedtages inden for rammerne af Det Internationale Olivenråd (IOC)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 3, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Det Internationale Olivenråd (IOC) er en videnskabelig og teknisk mellemstatslig organisation, der er aktiv inden for olivenolie- og spiseolivensektoren.
            
         
               (2)
            
            
               Unionen kan som medlem af IOC foreslå ændringer til udkastene til IOC's beslutninger og udtrykke sin officielle holdning hertil i henhold til IOC's procedure- og stemmeregler.
            
         
               (3)
            
            
               På det næste møde i IOC's medlemsråd den 15. juli 2016 vil IOC gennemgå og muligvis vedtage fem udkast til beslutninger (»udkast til beslutninger«), som vil berøre EU-retten.
            
         
               (4)
            
            
               Det første, andet, tredje og fjerde udkast til beslutning ændrer den handelsstandard, der gælder for olivenolier og olie af olivenpresserester (COI/T.15/Rev…): De vedrører henholdsvis en ændring af grænsen for ethylestere, en ændring af grænserne for heptadecansyre, heptadecensyre og eicosensyre, en ændring af grænsen for den specifikke ekstinktionskoefficient ved bølgelængde 270 nm (K270) og en officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
            
         
               (5)
            
            
               Med det femte udkast til beslutning vedtages nye analysemetoder til bestemmelse af peroxidtallet (COI/T.20/Doc. No…).
            
         
               (6)
            
            
               Vedtages udkastene til beslutninger, skal der eventuelt foretages ændringer af Kommissionens forordning (EØF) nr. 2568/91 (1).
            
         
               (7)
            
            
               Udkastene til beslutninger er blevet drøftet indgående af videnskabelige og tekniske eksperter inden for olivenoliesektoren. Beslutningerne bidrager til den internationale harmonisering af olivenoliestandarden og opstiller rammer, som sikrer fair konkurrence ved handel med produkter fra olivenoliesektoren. De bør derfor støttes.
            
         
               (8)
            
            
               For at give den nødvendige fleksibilitet under forhandlingerne forud for mødet i IOC's medlemsråd bør Unionen kunne tilslutte sig ændringer til udkastene til beslutninger, forudsat at sådanne ændringer ikke ændrer indholdet heri —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages på mødet i IOC's medlemsråd den 15. juli 2016 med hensyn til udkastene til beslutninger, skal være i overensstemmelse med bilaget.
   Artikel 2
   1.   Hvis der er sandsynlighed for, at den i artikel 1 omhandlede holdning bliver påvirket af nye videnskabelige eller tekniske oplysninger, som fremlægges inden eller under mødet i IOC's medlemsråd, anmoder Unionen om, at vedtagelsen af udkastene til beslutninger på mødet udskydes, indtil Unionens holdning er fastlagt på grundlag af de nye oplysninger.
   2.   Unionens repræsentanter i IOC's medlemsråd kan tiltræde mindre tekniske ændringer af udkastene til beslutninger uden yderligere afgørelse truffet af Rådet.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 27. juni 2016.
      
         
            På Rådets vegne
         
         M.H.P. VAN DAM
         
            Formand
         
      
   
   
      (1)  Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder (EFT L 248 af 5.9.1991, s. 1).
   
      BILAG
      Med forbehold af eventuelle ændringer som følge af den seneste udvikling støtter Unionen følgende udkast til beslutninger om standardisering af de fysiske, kemiske og organoleptiske egenskaber ved olivenolier og olier af olivenpresserester og om harmonisering af analysemetoder:
      
                   
               
               
                  BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for ethylestere.
               
            
                   
               
               
                  BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænserne for heptadecansyre, heptadecensyre og eicosensyre.
               
            
                   
               
               
                  BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for den specifikke ekstinktionskoefficient ved bølgelængde 270 nm (K270).
               
            
                   
               
               
                  BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
               
            
                   
               
               
                  BESLUTNING om vedtagelse af nye analysemetoder til bestemmelse af peroxidtallet (COI/T.20/Doc. No…).